text: Seinastu tíðindiHagtølSjóvinnu KTGrøn orkaStørv í vinnuniSamrøður og kjakSjónbondTíðindabrævÚtbúgvingar og skeiðProfilarBløð og lesnaðurNevndarfrásagnirÁrsfrágreiðingarHavnirMeiningarLimir í BFIBFI á Instagram
text: #000001
text: Á vinnutinginum 10. november, hjá El-Service á Skála, høvdu feðgarnir John Eli Olsen og Ólavur Klein Olsen eina sera áhugaverda framløgu um el fyritøkuna, sum fleiri ferð hevur flutt seg í samband við alheimsgerðina, og er farin frá mest at arbeiða við skipum til at arbeiða við risastórum verkætlanum sum Eystur- og Sandoyartunlunum.
text: #000005
text: El-Service byrjaði við at vera við í skipabygging. Teir hava bygt skip á Skála Skipasmiðju, Tórshavnar Skipasmiðju (nú Mest) og saman við Thor sum hevur bygt skip í Las Palmas og í Turkalandi. Í tíðarskeiðnum 1998 til 2012 var El-Service við til at byggja 23 nýbygningar hjá Karstensen Skibsværft í Skagen, har gjørdi fyritøkan alt el arbeiði, útvegaði talvur og alt sum har til hoyrir í nýbygningum.
text: #000008
text: Í byrjanini av 1990’inum var El-Service við í nøkrum Danida verkætlanum í Afrika og Asien, tí tá vóru ringar tíðir í Føroyum. Fyritøkan hevur eisini roynt seg innan frálandavinnuna men hetta góvust tey skjótt aftur við, tí frálandavinnan var bert áhuga í teirra arbeiðsorku og El-Service slapp ikki at bjóða uppá sjálvar arbeiðstøkurnar.
text: #000009
text: Tað kláraði føroyska tímalønin ikki at kappast við, so tí mátti El-Service fara at hyggja eftir øðrum marknaðum eisini. Harímillum eftirlit og ráðgeving við skipabygging uttanlanda og el-innleggingar projektir í Føroyum - í bygningum sum Skúlin við Løkin, SALT og Betri Trygging í Tórshavn.
text: #000011
text: Í 2007 byrjaði ein nýggjur marknaður hjá fyritøkuni, nevnliga føroyski tunnilsmarknaðurin, tí tá vann El-Service tilboðið um at standa fyri allari el-veiting og trygdarútgerð til Hovstunnilin. Eftir Hovstunnilin bleiv Norðskálatunnilin dagførdur, síðan Leynar-tunnilin, síðan kom nýggjur Viðareiðis-tunnil og Hvalbiar-tunnil. Í tunlunum er sera nógv útgerð.
text: #000012
text: Tá koyrt verður gjøgnum tunlarnar sæst bert ljós í tunnilsloftinum og kanska onkrar neyðstøðir, men tað skal rættiliga nógv annað til inni í einum tunli fyri at gera hann tryggan, til dømis: neyðljós, leiðuljós, ventilatión, kameraskipan, neyðskáp, neyðtelefonskipan, eldsløkkjarar, støvfølarar og mangt annað.
text: #000013
text: “Vit hava alla tíð lagt dent á at arbeiða við føroyskum loysnum”, segði John Eli. “Og hava vit ment eina teldu-skermskipan sum fyrst bleiv brúkt umborð á skipum og síðani eisini í tunlum”. Skipanin vísur yvirlit yvir støðuna á trygdarútgerð sum: alarmar, temperatur og annað.
text: #000014
text: Stórur partur av trygdarútgerðini verður teknað, prosjektera og royndarkoyrd á EL-Service, og áðrenn nakað fer út av verkstaðnum, verður FAT gjørt, sum bæði teknisk eftirlit og byggiharri verða boðin við til. Øll útgerðin verður sett upp og forritað í Føroyum, sjálvt um komponentarnir eru útlendskir. Vit hava valt hendan framferðar háttin so vit kunna varveita vitanina í Føroyum.
text: #000016
text: John Eli segði víðari, at tá talan er um ser-loysnir, standa vit í Føroyum einki aftanfyri útlendskar fyritøkur. Tá ið Eysturoyartunnilin skuldi gerast, var ætlanin at brúka somu norsku skipanir sum í Vága- og Norðoyatunlum, men av tí at skipanin hjá El-Service er einfaldari at handfara, bleiv hon vald.
text: #000017
text: Tey høvdu royndir við nærum øllum tí sum skuldi gerast, bara í smærri nøgdum - tí tunlarnir sum fyrr var arbeitt uppá vóru um 2 km, ímeðan Eysturoyartunnilin er knappar 12 km. Tað nógva av arbeiðinum eru endurtøkur, so størsta avbjóðingin er at samskipa arbeiði, bæði inni í tunlinum og inni á El-Service har útgerðin verður framleidd og testa.
text: #000019
text: Trygdin skal altíð vera í hásæti í tunlum, og í undirsjóvartunlum eru enn strangari reglur sum skulu haldast. Serliga skermskipanin sum El-Service hevur ment, skal kunna geva live sentralinum og teimum sum taka sær av driftini eitt gott yvirlit yvir tunnilin.
text: #000020
text: Tekur onkur ein eldsløkkjara so stongir tunnilin av sær sjálvum - alarmur fer frá og brand ventilatiónin fer eisini frá, tí man veit ikki um eldur er í, ella um onkur hevur gjørt tað av óvart ella bara hevur brúk fyri hjálp. Einki ‘delay’ er í skipanini so á alarmsentralinum ber til at síggja júst hvat hendir.
text: #000022
text: Ein norsk fyritøka stóð fyri arbeiðinum í Eysturoyartunnilinum og El-Service var undirveitari. Tá norska fyritøkan av onkrum orðsøkum ikki helt fram við Sandoyartunlinum bleiv leiðslan í El-Service spurd um tey kundu standa fyri el- og trygdararbeiðinum í Sandoyartunnilin og valdu tey at siga ja.
text: #000023
text: El-Service hevur tekniskar loysnir, ið væl kundu verið seldar til útlendska marknaðin, men hóast tað so vil fyritøkan heldur prioritera føroyska marknaðin í løtuni. Felagið hevur stóru tunnilsprojektini til endan av 2024, tí er ikki neyðugt at broyta marknað –
text: #000024
text: Arbeitt verður tó eisini nógv við fibur-teknikki, El-Service ger fibur til føroysku heimini fyri Føroya Tele (Net) og síggja fibur sum ein marknað, sum fer at verða nokkso stabilur næstu nógvu árini. Umframt internet til heimi, verður fibur-net eisini brúkt til allar tekniskar skipanir.
text: #000025
text: Afturat vanligum el-installatiónum til bygningar og skip, er ætlanin eisini at útbúgva tekniska toymi í fyritøkuni, soleiðis at fyritøkan kemur at standa enn sterkari til størri tekniskar loysnir.
text: #000026
text: Nøkur øki sum eru í framtíðarætlanunum hjá El-Service eru:
text: #000027
text: Tunnilsarbeiðir í Føroyum – og seinni møguliga bjóða uppá tunnilsarbeiðir uttanlands tó við føroyskum Entre-prenøriðMenna ymiskar føroyskar tekniskar loysnir til skip og á landiFibur teknikkStørri verkætlanir - klára at standa fyri sera stórum verkætlanum av tí at tey hava gjørt el- og trygdararbeiði í Eysturoyar- og SandoyartunlunumAt blanda seg uppí sokallaðu grønu umstillingina, t.d. flótandi frekvens til skip - har ber til at koyra snúningar niður á høvuðsmotorinum, spara olju, men allíkavæl at hava sama spenning og frekvens - tað ávirkar ikki skipanina. Tað fyrsta skipið við slíkari loysn var Vesturskyn afturi í 80’inum - so tað er langt síðani at tað arbeiði byrjaði
text: #000028
text: Tunnilsarbeiðir í Føroyum – og seinni møguliga bjóða uppá tunnilsarbeiðir uttanlands tó við føroyskum Entre-prenørið
text: #000029
text: Størri verkætlanir - klára at standa fyri sera stórum verkætlanum av tí at tey hava gjørt el- og trygdararbeiði í Eysturoyar- og Sandoyartunlunum
text: #000031